
ANUNȚ 
privind organizarea concursului pentru ocuparea postului vacant de 
SECRETAR-ȘEF UNITATE DE ÎNVĂȚĂMÂNT (S)

Școala Gimnazială „Avram Iancu” din București, în temeiul Hotărârii Guvernului nr. 1336/ 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, al Legii învățământului preuniversitar nr. 198/ 2023, al aprobării Inspectoratului Școlar al Municipiului București nr. 22627 din 10.09.2026 și al Hotărârii Consiliului de administrație din 20.10.2026, organizează concurs pentru ocuparea următorului post contractual vacant:
	Denumirea postului
	Nr. posturi
	Categoria de personal
	Nivelul postului
	Statutul postului

	Secretar-șef unitate de învățământ (S)
	1
	Didactic auxiliar
	Conducere
	Vacant, perioadă nedeterminată, normă întreagă (8 ore/zi, 40 ore/ săptămână)


Salariul de bază se stabilește potrivit Legii-cadru nr. 153/ 2017, în funcție de vechimea în muncă și vechimea în specialitatea postului a candidatului declarat admis.
I. Condiții generale de participare
Poate participa la concurs persoana care îndeplinește cumulativ următoarele condiții:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) ori cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare;
i) deține avizul psihiatric privind aptitudinea de a lucra în învățământ, eliberat conform Ordinului ministrului sănătății și al ministrului educației și cercetării nr. 55/3.335/2026.
II. Condiții specifice de participare
1. Studii superioare absolvite cu diplomă de licență; constituie avantaj specializările economice, juridice, administrație publică, informatică de gestiune sau resurse umane.
1. Vechime în muncă de minimum 3 ani; experiența în secretariatul unei unități de învățământ constituie avantaj.
1. Absolvirea unui curs de inspector resurse umane constituie avantaj.
1. Cunoștințe foarte bune de operare PC: Word, Excel, poștă electronică, navigare internet, baze de date.
1. Cunoștințe de utilizare a aplicațiilor EDUSAL, REGES-ONLINE și SIIIR.
1. Cunoștințe privind întocmirea, gestionarea și arhivarea actelor de studii, a documentelor școlare și a corespondenței oficiale.
1. Cunoștințe privind încadrarea și salarizarea personalului din învățământul preuniversitar.
1. Abilități de comunicare, relaționare, lucru în echipă, organizare și gestionare a timpului și a priorităților.
1. Rezistență la stres și disponibilitate pentru program prelungit în perioadele cu volum mare de lucru. 
1. Să nu fi fost sancționat disciplinar în ultimii 3 ani.
Atribuțiile postului sunt cele prevăzute în fișa postului, disponibilă la secretariatul școlii.
III. Dosarul de concurs
Dosarul de concurs se depune într-un dosar cu șină, cu documentele în ordinea de mai jos, cu paginile numerotate și cu opis semnat de candidat, în două exemplare (un exemplar se restituie candidatului cu numărul de înregistrare). Dosarul cuprinde:
a) formularul de înscriere la concurs, conform modelului prevăzut în anexa nr. 2 la HG nr. 1336/ 2022, disponibil la secretariatul școlii și pe site;
b) copia actului de identitate sau a oricărui alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
e) copia carnetului de muncă și /sau raportul per salariat din REVISAL/ REGES-ONLINE și/ sau adeverințe eliberate de angajator pentru perioada lucrată, care să ateste vechimea în muncă și în specialitatea studiilor;
f) certificatul de cazier judiciar sau, după caz, extrasul de pe cazierul judiciar;
g) adeverința medicală care atestă starea de sănătate corespunzătoare, eliberată de medicul de familie al candidatului sau de unitățile sanitare abilitate cu cel mult 6 luni anterior derulării concursului;
h) avizul psihiatric, în formatul standard prevăzut de Ordinul nr. 55/3.335/2026;
i) certificatul de integritate comportamentală din care să reiasă că nu s-au comis infracțiunile prevăzute la art. 1 alin. (2) din Legea nr. 118/2019;
j) curriculum vitae, model comun european (Europass), datat și semnat pe fiecare pagină, cu date de contact valide (telefon și adresă de email).
Observații privind dosarul
1. Copiile documentelor de la literele b)–e) se prezintă însoțite de originale și se certifică „conform cu originalul” de secretarul comisiei de concurs.
1. Adeverința medicală conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Candidații cu dizabilități care solicită adaptare rezonabilă atașează copia certificatului de încadrare în grad de handicap.
1. Cazierul judiciar poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor depune originalul cazierului judiciar cel mai târziu până la data primei probe.
1. Dosarele incomplete sau depuse după termenul-limită se resping.
IV. Depunerea dosarelor
Dosarele se depun personal la secretariatul Școlii Gimnaziale „Avram Iancu”, str. Stupilor nr. 1, sector 4, București, în perioada 27 octombrie – 9 noiembrie 2026, de luni până vineri, între orele 10:00 și 14:00.
V. Probele concursului
Concursul se desfășoară la sediul școlii și cuprinde următoarele etape succesive:
1. Selecția dosarelor – se verifică existența tuturor documentelor, completarea lor corectă și îndeplinirea cumulativă a condițiilor. Rezultatul este „admis” sau „respins”.
1. Proba scrisă – lucrare pe baza tematicii și a bibliografiei, cu durata de 3 ore.
1. Proba practică – rezolvarea pe calculator a unor sarcini specifice postului (redactarea unor documente oficiale, operare Word și Excel, situații din activitatea de secretariat și resurse umane).
1. Interviul – evaluarea abilităților, cunoștințelor și competențelor manageriale impuse de post.
Fiecare probă se notează cu maximum 100 de puncte. Postul fiind de conducere, sunt declarați admiși la fiecare probă candidații care obțin minimum 70 de puncte. Probele sunt eliminatorii: la proba următoare participă numai candidații admiși la proba anterioară.
Punctajul final este media aritmetică a punctajelor obținute la proba scrisă, proba practică și interviu. Este declarat admis candidatul cu cel mai mare punctaj final, cu condiția să fi obținut punctajul minim la fiecare probă. La punctaje finale egale are prioritate candidatul cu punctajul cel mai mare la proba scrisă.
Rezultatele fiecărei etape se afișează la avizierul și pe site-ul școlii, cu mențiunea „admis” sau „respins”. Pentru protecția datelor personale, candidații sunt identificați prin numărul de înregistrare al dosarului.
Contestațiile se depun la secretariatul școlii, în termenul prevăzut în calendar, și se soluționează de comisia de soluționare a contestațiilor.
VI. Tematica
1. Organizarea și funcționarea sistemului național de învățământ preuniversitar.
1. Personalul unităților de învățământ: funcții didactice, didactice auxiliare și nedidactice; structura și responsabilitățile compartimentului secretariat.
1. Încadrarea, salarizarea și evaluarea personalului didactic, didactic auxiliar și administrativ; particularități ale salarizării în învățământul preuniversitar.
1. Încheierea, executarea, modificarea, suspendarea și încetarea contractului individual de muncă; registrul general de evidență a salariaților.
1. Concediile personalului: concediul de odihnă, concediul medical, concediul pentru creșterea copilului.
1. Dobândirea și exercitarea calității de elev; înscrierea, transferul și evidența elevilor.
1. Întocmirea, completarea, eliberarea și arhivarea actelor de studii și a documentelor școlare.
1. Acordarea burselor școlare și a altor forme de sprijin pentru elevi.
1. Întocmirea și gestionarea bazelor de date EDUSAL, REGES-ONLINE și SIIIR.
1. Emiterea și evidența deciziilor, adreselor oficiale și adeverințelor; circuitul documentelor; petiții și informații de interes public.
1. Arhivarea documentelor și nomenclatorul arhivistic.
1. Protecția datelor cu caracter personal.
1. Pensii: condiții și documente necesare.
1. Cunoștințe generale de gramatică și ortografie a limbii române.
VII. Bibliografia
Actele normative se studiază cu modificările și completările ulterioare.
1. Legea învățământului preuniversitar nr. 198/2023.
1. OME nr. 5.726/2024 privind aprobarea Regulamentului-cadru de organizare și funcționare a unităților de învățământ preuniversitar.
1. OME nr. 4.634/2024 pentru aprobarea Regulamentului privind regimul actelor de studii și al documentelor școlare gestionate de unitățile de învățământ preuniversitar.
1. OME nr. 732/ 2026 privind aprobarea Metodologiei-cadru de acordare a burselor.
1. OMEN nr. 4.371/2017 pentru aprobarea Metodologiei privind managementul SIIIR pentru activitățile din învățământul preuniversitar.
1. OMECTS nr. 6.143/2011 privind aprobarea Metodologiei de evaluare anuală a activității personalului didactic și didactic auxiliar.
1. Legea nr. 53/2003 – Codul muncii, republicată.
1. Legea-cadru nr. 153/2017 privind salarizarea personalului plătit din fonduri publice.
1. HG nr. 295/2025, care aprobă procedura pentru registrul general de evidență a salariaților în format electronic (REGES-ONLINE)
1. HG nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
1. HG nr. 250/1992, republicată, privind concediul de odihnă și alte concedii ale salariaților din administrația publică, din regiile autonome cu specific deosebit și din unitățile bugetare.
1. OME nr. 7.930/2024 pentru aprobarea Normelor metodologice privind efectuarea concediului de odihnă al personalului didactic de predare, de conducere, de îndrumare și control și al personalului de cercetare din învățământul de stat.
1. OUG nr. 111/2010 privind concediul și indemnizația lunară pentru creșterea copiilor și HG nr. 52/2011 pentru aprobarea normelor metodologice de aplicare.
1. OUG nr. 158/2005 privind concediile și indemnizațiile de asigurări sociale de sănătate.
1. Legea nr. 360/2023 privind sistemul public de pensii.
1. Contractul colectiv de muncă unic la nivel de sector de activitate Învățământ preuniversitar, înregistrat la MMSS-DDS sub nr. 1199/05.07.2023.
1. Legea nr. 477/2004 privind Codul de conduită a personalului contractual din autoritățile și instituțiile publice.
1. Legea Arhivelor Naționale nr. 16/1996, republicată.
1. Legea nr. 544/2001 privind liberul acces la informațiile de interes public.
1. OG nr. 27/2002 privind reglementarea activității de soluționare a petițiilor.
1. Regulamentul (UE) 2016/679 (GDPR) și Legea nr. 190/2018 privind măsuri de punere în aplicare a acestuia.
1. Legea nr. 272/2004, republicată, privind protecția și promovarea drepturilor copilului.
1. Hotărârea nr. 564/2017 privind modalitatea de acordare a drepturilor copiilor cu cerințe educaționale speciale școlarizați în sistemul de învățământ preuniversitar
VIII. Calendarul concursului
	Nr. crt.
	Etapa concursului
	Data / perioada
	Ora
	Locul

	1
	Publicarea anunțului (posturi.gov.ro, avizier, site)
	02.11.2026
	09:00
	–

	2
	Depunerea dosarelor
	02.11.2026 – 13.11.2026
	10:00–14:00
	Secretariat

	3
	Selecția dosarelor
	13.11.2026
	14:00–16:00
	Sediul școlii

	4
	Afișarea rezultatelor selecției dosarelor
	13.11.2026
	16:00
	Avizier, site

	5
	Depunerea contestațiilor la selecția dosarelor
	13.11.2026 – 16.11.2026
	până la ora 16:00
	Secretariat

	6
	Soluționarea și afișarea rezultatelor contestațiilor
	17.11.2026
	15:00
	Avizier, site

	7
	PROBA SCRISĂ
	24.11.2026
	09:00–12:00
	Sediul școlii

	8
	Afișarea rezultatelor probei scrise
	24.11.2026
	15:00
	Avizier, site

	9
	Depunerea contestațiilor la proba scrisă
	24.11.2026 – 25.11.2026
	până la ora 15:00
	Secretariat

	10
	Soluționarea și afișarea rezultatelor contestațiilor
	25.11.2026
	16:00
	Avizier, site

	11
	PROBA PRACTICĂ
	26.11.2026
	09:00
	Sediul școlii

	12
	Afișarea rezultatelor probei practice și a orei interviului
	26.11.2026
	14:00
	Avizier, site

	13
	Depunerea contestațiilor la proba practică
	26.11.2026 – 27.11.2026
	până la ora 14:00
	Secretariat

	14
	Soluționarea și afișarea rezultatelor contestațiilor
	27.11.2026
	16:00
	Avizier, site

	15
	INTERVIUL
	02.12.2026
	10:00
	Sediul școlii

	16
	Afișarea rezultatelor interviului
	02.12.2026
	14:00
	Avizier, site

	17
	Depunerea contestațiilor la interviu
	02.12.2026 – 03.12.2026
	până la ora 14:00
	Secretariat

	18
	Soluționarea și afișarea rezultatelor contestațiilor
	03.12.2026
	15:00
	Avizier, site

	19
	AFIȘAREA REZULTATELOR FINALE
	03.12.2026
	16:00
	Avizier, site




Relații suplimentare se pot obține la secretariatul școlii, telefon 021.461.08.40 sau pe email scoalaavramiancu@s4.ismb.ro


DIRECTOR,
Prof. Dumitrescu Ionica

